
[bookmark: _Hlk164698565]Ieinteresētajiem piegādātājiem

Par atklātu konkursu “Būvdarbi Pasta un Dārzniecības ielas pārbūvei un ilgtspējīgu lietus ūdens apsaimniekošanas risinājumu izveide Tukumā” (iepirkuma identifikācijas Nr. TNP 2026/68)
     
	Atklāta konkursa “Būvdarbi Pasta un Dārzniecības ielas pārbūvei un ilgtspējīgu lietus ūdens apsaimniekošanas risinājumu izveide Tukumā” (iepirkuma identifikācijas Nr. TNP 2026/68) (turpmāk – Konkurss) organizēšanai pilnvarotā iepirkuma komisija (turpmāk – Komisija) informē, ka ir saņēmusi ieinteresētā piegādātāja jautājumus par Konkursu un sniedz atbildes uz uzdotajiem jautājumiem:

	[bookmark: _Hlk139549400]Nr.
	Ieinteresētā piegādātāja jautājumi
	Komisijas atbilde

	1.
	Lokālajās tāmēs Nr. 1.1, 2.1, 3.1 lietus ūdens kanalizācijas sadaļās tranšeju rakšanas un tranšeju aizbēršanas pozīcijās norādītais tranšejas dziļums būtiski atšķiras no lietus ūdens kanalizācijas sadaļās norādītajiem aku izbūves dziļumiem. Pirmās un otrās kārtas būvdarbu apjomos ar zemes darbiem saistītajās pozīcijās norādītais dziļums ir mazāks, savukārt trešās kārtas būvdarbu apjomos, lielāks, salīdzinot ar aku izbūves dziļumiem. Salīdzinot ar būvprojektā iekļautajiem garenprofiliem, secināms, ka būvdarbu apjomos korekti ir norādīti aku izbūves dziļumi.
	Lūdzam vadīties pēc projekta specifikācijās norādītā tranšeju dziļuma.

	2.
	Norādām, ka garenprofilu rasējumos ir atstāti, pēc visa spriežot, būvprojekta izstrādes gaitā radušies komentāri un atbildes. Vai pareizi saprotam, ka kā gala risinājums jāuztver teksts violetā nevis sarkanā krāsā? Vai arī šie komentāri Pretendentam vispār nav jāuztver kā saistoši un jāpieņem, ka grafiskā daļa ir jau kā izlabotais un gala variants?
	Rasējumos, komentāru formā ir saglabājušies projekta saskaņošanas brīdī risinājumu izstrādes un saskaņošanas komentāri, lūdzam tos neņemt vērā.

	3. 
	Nolikuma punktā Nr. 3.3.3.4. norādītā speciālista sertifikāta sfēra ir “ūdensapgādes un kanalizācijas sistēmu, t.sk. lietus ūdens kanalizācijas, izbūves darbu vadīšana”. Lai izvairītos no pārpratumiem, lūdzam precizēt speciālista sertifikāta sfēras nosaukumu atbilstoši LSGŪTIS BS SC piešķirtajam nosaukumam.
	Par atbilstošu Konkursa nolikuma 3.3.3.4. apakšpunkta prasībām tiks uzskatīts  sertificēts speciālists ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšanā un būvuzraudzībā.

	4. 
	Nolikuma punkts Nr. 3.3.3. nosaka pieredzes prasības tikai būvdarbu vadītājam ceļu būvdarbu vadīšanā. Lūdzam precizēt, vai pārējiem pieprasītajiem speciālistiem arī izmantot CV formu, aizpildot vienīgi apliecinājuma daļu?
	Saskaņā ar Konkursa nolikuma 4.3.7. apakšpunktu pretendentam ir jāiesniedz Tehniskajās specifikācijās noteikto būvdarbu veikšanā iesaistīto būvdarbu vadītāju CV, kas sagatavoti atbilstoši nolikuma 5. pielikumā noteiktajai formai par katru piesaistītā speciālista vienību. Atbilstoši Kvalifikācijas (darbinieka pieredzes aprakstu) sadaļu neaizpildot par tiem speciālistiem, kuriem pieredzes prasības Konkursa nolikumā nav noteiktas.

